**PITANJA I ODGOVORI – PDP**

[**www.strukturnifondovi.hr**](http://www.strukturnifondovi.hr)

**FOND: Fond solidarnosti Europske unije**  **NADLEŽNO TIJELO: Krapinsko-zagorska županija**

**NAZIV POZIVA: Vraćanje u ispravno radno stanje infrastrukture i pogona u području prijevoza oštećenih u potresu na području Krapinsko-zagorske županije**

**ROK ZA PODNOŠENJE PP: 30.09.2022**

**OZNAKA POZIVA:FSEU.KZŽ.02**

**ROK ZA ODGOVOR NA PITANJE (UzP): 27.09.2022.**

**TIP NATJEČAJA:OTVORENI**

*\* napomena nadležnom tijelu: U skladu sa Pravilima FSEU, nadležno tijelo dužno je odgovarati na pitanja potencijalnih prijavitelja do roka navedenog u tablici, osim kada rokovi definirani Uputama za prijavitelje (UzP) uvjetuju davanje odgovora u kraćem vremenskom razdoblju (npr. UzP navodi rok za objavu odgovora 7 kalendarskih dana (KD) od postavljenog pitanja a Pravila FSEU predviđaju duži rok u kojem se odgovara na postavljena pitanja), tada prioritet ima rok iz UzP-a.*

Objavljeni odgovori dopunjuju i detaljnije pojašnjavaju dokumentaciju Poziva na dostavu projektnih prijedloga (PDP). Odgovor na pojedino pitanje mora biti eksplicitan, ali u svojoj cjelini ili djelomično smije sadržavati jasne i nedvosmislene reference na odgovor uz neko drugo pitanje.

U interesu jednakog postupanja, nadležno tijelo ne može dati prethodno mišljenje u svezi s prihvatljivošću prijavitelja, operacije ili određenih aktivnosti i troškova te ne može zamijeniti niti prejudicirati ishod pojedinih faza postupka dodjele kako su opisane u UzP-u. Slijedom navedenog, nadležno tijelo nije u mogućnosti odgovarati na pitanja koja zahtijevaju ocjenu prihvatljivosti konkretne operacije, konkretnog prijavitelja, konkretnih aktivnosti, konkretnih troškova i slično. U slučaju takvih pitanja, odgovor nadležnog tijela će upućivati na relevantni dio dokumentacije PDP-a.

|  |  |  |
| --- | --- | --- |
|  | **VERZIJA:** | **I izmjena Poziva** |
|  | **OBJAVA SVIH PITANJA/ODGOVORA IZ VERZIJE I izmjena Poziva:** |  |
| **RB** | **DATUM ZAPRIMANJA PITANJA: 16.09.2022** | **DATUM ODGOVORA NA PITANJE: 21.09.2022** |
|  | Vezano uz Poziv na dodjelu bespovratnih sredstava „Vraćanje u ispravno radno stanje infrastrukture i pogona u području prijevoza oštećenih u potresu na području Krapinsko – zagorske županije“ molim vas informaciju može li jedan Nalaz sudskog vještaka / Nalaz ovlaštenog inženjera biti izrađen na način da obuhvati sve lokacije koje prijavitelj planira prijaviti, to jest može li se takav Nalaz koji obuhvaća sve lokacije koristit u više različitih projektnih prijedloga? | Uputama za prijavitelje (u daljnjem tekstu: Upute) koje su javno objavljene određuju se pravila o načinu podnošenja projektnih prijedloga, navode se kriteriji prihvatljivosti projektnih prijedloga, prijavitelja, operacije, troškova i aktivnosti te pravila provedbe postupka dodjele kojim se dodjeljuju bespovratna financijska sredstava u okviru ovog Poziva.  Slijedom navedenoga, kako bi bio prihvatljiv, projektni prijedlog mora zadovoljiti i kriterij: „Operacija se odnosi na infrastrukturne građevine, infrastrukturu i pogone u području prijevoza koji su oštećeni u potresu od 22. ožujka 2020. godine. Prihvatljiva su ulaganja u infrastrukturne građevine, infrastrukturu i pogone u području prijevoza za koje je izrađen nalaz od strane ovlaštenog inženjera građevinske ili druge odgovarajuće struke (projektanta) ili nalaz sudskog vještaka građevinske ili druge odgovarajuće struke, te ako je primjenjivo, za koju postoji fotodokumentacija kao dokaz o oštećenju; *dokazuje se nalazom ovlaštenog inženjera građevinske ili druge odgovarajuće struke (projektanta) ili nalazom sudskog vještaka građevinske ili druge odgovarajuće struke*.  Stoga dokument izdan od ovlaštenog inženjera građevinske ili druge odgovarajuće struke (projektanta) ili nalaz sudskog vještaka građevinske ili druge odgovarajuće struke može biti izrađen na način da obuhvati sve lokacije koje prijavitelj planira prijaviti i takav nalaz može se koristiti u više različitih projektnih prijedloga samo ako je izrađen u skladu sa pozitivnim propisima RH i na način da je iz dokumenta jasno i nedvojbeno vidljiva problematika, tehničko rješenje i procjena troškova sanacije za svaku lokaciju koju prijavitelj planira prijaviti. |
| **RB** | **DATUM ZAPRIMANJA PITANJA: 19.09.2022** | **DATUM ODGOVORA NA PITANJE: 21.09.2022** |
|  | Vezano uz Poziv na dodjelu bespovratnih sredstava „Vraćanje u ispravno radno stanje infrastrukture i pogona u području prijevoza oštećenih u potresu na području Krapinsko – zagorske županije“ molim vas informaciju, naime jedan korisnik to jest jedinica lokalne samouprave željela bi prijaviti dva zasebna projektna prijedloga na gore navedeni poziv. Sanacija od potresa u oba projektna prijedloga radila bi se na istoj prometnici. Jedan projektni prijedlog sadržavao bi samo sanaciju nerazvrstane ceste dok bi drugi projektni prijedlog sadržavao sanaciju klizišta i nerazvrstane ceste. Je li prihvatljiva prijava dva zasebna projekta na istoj nerazvrstanoj cesti? | Uputama za prijavitelje (u daljnjem tekstu: Upute) koje su javno objavljene određuju se pravila o načinu podnošenja projektnih prijedloga, navode se kriteriji prihvatljivosti projektnih prijedloga, prijavitelja, operacije, troškova i aktivnosti te pravila provedbe postupka dodjele kojim se dodjeljuju bespovratna financijska sredstava u okviru ovog Poziva.  Prijavitelj u skladu s načelima ekonomičnosti, učinkovitosti i djelotvornosti odlučuje da li predaje svoj projektni prijedlog sukladno objavljenim uvjetima Poziva.  U pravilu Prijavitelj na istoj nerazvrstanoj cesti prijavljuje jednu prijavu sa svim svojim projektima (klizišta, ceste itd.) uz napomenu da svaka aktivnost (projekt) mora zadovoljiti sve uvjete propisane Pozivom, tj točkama 2.5. Prihvatljivost operacije i 5.1. Razdoblje provedbe operacije.  Nadalje, a u svrhu osiguravanja poštivanja načela jednakog postupanja prema svim prijaviteljima ne daju se prethodna mišljenja vezana uz prihvatljivost prijevitelja, operacije, aktivnosti i troškova u odnosu na pojedini projektni prijedlog. |